TALAJVIZSGÁLATOK ÉS TALAJMINTÁK. 197 



seket. Ezeu első lépés mindenesetre az idők jele és ez a szép példa néze- 

 tünk szerint okvetlenül növeszteni fogja ama hatást, melyet a m. kir. földtani 

 intézet agro -geológiai osztálya már eddigi működése révén is elért, s a mely 

 végső következtetéseiben abban culminál, hogy a talaj cultivált növényeinek 

 ama substratuma, a melynek termőképességét a pontosan ismert alkotásához 

 mérten, okszerű javitási és trágyázási eljárásokkal épségben tarthatjuk, ^öt 

 bizonyos esetekben még fokozhatjuk is. A geológus feladata a talaj termé- 

 szetes minőségét kimutatni, a gyakorlati gazdaközönségé * ellenben az, 

 hogy ezen adatokat a maga hasznára felhasználni iparkodjék. 



A gyakorlat ezen czéltudatos úttörői közül felemlítjük a következőket : 



JÓZSEF cs. és kir. főherczcg pavillonjában az alcsuthi uradalom geoló- 

 giai térképét, talajelemzéseket, műtrágyázási, talajegyensúlyozási kimutatá- 

 sokat láttunk. Az alcsuthi uradalom talajelemzéseinek graphikai ábrázolása 

 az uradalom 1 : 75000-es geológiai térképére volt rávezetve. Azon talajne- 

 mek pedig, a melyekre az előbb említett analysisek vonatkoztak, üvegekben 

 voltak kiállítva. Láttunk továbbá graphikai kimutatásokat, a melyek a külön- 

 böző culturnövények által a talajtól elvont anyagokat tüntették fel. Felem- 

 lítendő végre, hogy a 20 talajátmetszet 2 méter mélységig, 50 cm-re redu- 

 kálva mintaszerűen hengeralakú üvegekben volt kiállítva. 



Frigyes cs. és kir. főherczeg hansági uradalma a talajaiból 74 mintát 

 állított ki, azok analysiseivel együtt. 



FÜLŐp Szász- CÓBüRG-GÓTHAi herczeg uradalmi igazgatósága kiállította 

 a balogvári és a füleki uradalmak különböző talajmintáit. 



A gödöllői m. kir. korona-uradalom üvegcsövekben talajátmetszeteket 

 állított ki. 



A mezőhegyesi ménes intézet uradalma hasonlóképen mutatott be 

 talajátmetszeteket, a melyek Dr. Müraközy Káeoly talaj elemzéseivel voltak 

 magyarázva. 



A kisbéri m. kir. áll. ménes birtok 15 üvegcsőben talajátmetszeteket 

 küldött fel a hozzávaló talaj elemzésekkel együtt. 



A torontálmegyei pavillonban a vármegye jellemző talajnemeinek gyűj- 

 teményét találtuk. Hatalmas üvegcylinderben láttunk termékeny széktalajt 

 (Aradácz), Tisza-alluviumot (Aradácz), Béga-alluviumot (Nagy-Becskerek), 

 Temes-alluviumot (Lajosfalva), láptalajt (Zsombolya), futóhomokot (Alibu- 

 nár), közönséges homoktalajt (Albunár) és igen kötött terméketlen agyag- 

 talajt (Fény). Ezeket a talajmintákat Zalka Zsigmond kassai m. k. gazd. 

 tanintézeti tanár analysálta, még pedig a KüHNE-féle iszapoló és talaj- 

 sziták segítségével. A vizsgálati eredmények táblázatosan összefoglalva 

 a torontálmegyei gazdasági egyesület gyűjteményes kiállításának katalógusá- 

 ban (Nagy-Becskerek, 1S9G) találhatók. 



* Ide értve a gazdasági-intézeteket, egyesületeket és gazdasági chemikusokat. 



